SKRIFTLIG FORESPOERGSEL E-0069/98 af Gerhard Botz (PSE) til Kommissionen (30. januar 1998)

Om: Eventuelle undersoegelser i forbindelse med anvendelsen af plantebeskyttelsesmidler og disses indvirkninger paa menneskets frugtbarhed

I forbindelse med det drastiske fald i bestandene af smaavildt i de regioner, hvor der drives intensivt landbrug, retter medlemmer af jagtforeninger og naturfredningskonsulenter i de seneste aar oftere og oftere henvendelse til mig og henviser til de seneste videnskabelige undersoegelser.

Ud over nedbrydningsprodukter fra herbicider og fungicider, drejer det sig ogsaa om kemiske substanser, som f.eks. ogsaa har negative foelger for oestrogener i vilde harer og tydeligt saenker deres frugtbarhed. Da de dicarboximider, som ofte findes i plantebeskyttelsesmidler, herunder virkstoffet vinclozolin, med stor sandsynlighed har negative foelger for varmblodede dyr, dukker naturligvis ogsaa spoergsmaalet op, om hvilke risici der er for »den endelige forbruger« - mennesket.

Kommissionen bedes oplyse, om den har kendskab til saadanne undersoegelser? Har den selv hhv. foretaget sig noget for at fastslaa den eventuelle risiko for forbrugerne, eller har den eventuelt allerede truffet foranstaltninger herimod?

Svar afgivet paa Kommissionens vegne af Ritt Bjerregaard (25. marts 1998)

Vinclozolin som et aktivt stof, der anvendes i plantebeskyttelsesmidler, underkastes for oejeblikket en detaljeret videnskabelig evaluering inden for rammerne af Raadets forordning (EOEF) nr. 3600/92 af 11. december 1992 ((EFT L 366 af 15.12.1992, s. 10. )) om de naermere bestemmelser for ivaerksaettelsen af foerste fase af det arbejdsprogram, der er omhandlet i artikel 8, stk. 2, i raadsdirektiv 91/414/EOEF af 15. juli 1991 om markedsfoering af plantebeskyttelsesmidler ((EFT L 230 af 19.8.1991, s. 1. )). Evalueringsrapporten fra den medlemsstat, der er rapportoer, er modtaget i Kommissionen og vil blive gjort til genstand for en kritisk gennemgang af en raekke specialiserede eksperter (»peer review«) fra marts til juli 1998.

De gennemgaar undersoegelser vedroerende mutagenicitet, carcinogenicitet, reproduktionstoksicitet og neurotoksicitet samt andre toksikologiske og oekotoksikologiske data.

Efter eksperternes gennemgang (»peer review«) vil undersoegelsen blive afsluttet i Den Staaende Komité for Plantesundhed. Paa grundlag af evalueringen vil der blive truffet en afgoerelse. Skulle konklusionen heraf blive, at de risici, som dette stof frembyder, er uacceptable for mennesker, dyr eller miljoeet, vil brugen blive indskraenket eller forbudt.

Kommissionen har vaeret aktiv part i en omfattende forskning med hensyn til identifikation og vurdering af endokrinafbrydende stoffer. Den er ligeledes involveret i en vis koordinering af forskning med Faellesskabets medlemsstater og en raekke forskellige tredjelande som for eksempel USA og Japan.

Desuden er baade Kommissionen og medlemsstaterne aktive med hensyn til at udvikle nye afproevningsstrategier og nye forsoegsmetoder paa internationalt plan. Resultaterne af disse aktiviteter vil blive offentliggjort i internationalt tilgaengelige databaser samt om noedvendigt blive benyttet i forbindelse med en aendring af de datamaessige krav med hensyn til plantebeskyttelsesmidler, som fastlagt i Raadets direktiv 91/414/EOEF.